41  Hervez lezenn ar Juzevien, pep krouadur kenta ganet a dlie beza kinniget da Zoue en Templ.  E gerent a chelle evelato e zasprena dre rei evitañ eun oan hag eun durzunell ma z oant pinvidik awalch, pe, maz oant paour eur choublad turzunelled pe diou goulmig.  Ar vamm ivez a ranke mont dan Templ evit beza diskleriet glan.  Her gouzout a rit ervat, ar Mabig Jezuz nen doa  ezomm ebet da veza kinniget da Zoue, hen hag a oa Doue e-unan. Hag ar Werchez kennebeut, nhe doa kollet netra eus he glanded; nhe doa ezomm ebet den em chlanaat.  Evit deski deomp senti ouz gourchemennou Doue hag ouz an dud a zalch e blas war an douar, e plegas Jezuz ha Mari da lezenn ar Juzevien.  42  Daou ugent dervez eta goude ginivelez ar Mabig Jezuz, Jozef ha Mari a zeuas gantañ da dempl Jeruzalem. Dont a reont da gaout ar beleg bras karget da ober al lidou sakr, hervez al  lezenn. Goude beza lavaret warno eun nebeut pedennou, ar beleg a gemer a-dre daouarn ar Werchez an diou durzunell digaset evit dasprena ar Mabig Jezuz; rak Mari ha Josef a zo paour, paour kenañ zoken, ha ne chellont kinnig da Zoue nemet prof ar reuzeudig.  Al lidou sakr a zo och echui, ha setu ma teu dan Templ, poulzet gant ar Spered Santel, eun den koz leun a vertuziou, e hano Simeon. A-hed e vuhez en deus pedet Doue da rei dezañ ar chras da welout Salver ar bed araok mervel. Doue en deus selaouet e  bedenn ha poulzet anezañ da zont hirio en Templ da welout e Salver.  Simeon a zired buan. Mont a ra war eün davet ar familh santel, hag en eur gemerout ar Mabig Jezuz etre e zivreach e kan ar chantig kaer a han-er an «Nunc dimittis».  « Lezit bremañ, o Mestr, ho servijer da vont e peoch evel mho poa lavaret, rak va daoulagad o deus gwelet ho Salver, an hini hoch eus digaset evit an holl boblou. »  Hag en eur renta ar bugel de vamm e lavaras dar Werchez : « Ar bugel-mañ a zo deuet er  bed evit koll hag evit savetei eun niver bras a dud en Israël... Ha choui a vezo treuzet deoch hoch ene gant eur chleze. »  44  Spontusat kelou. Rei a ra dija da anaout an holl boaniou a ranko Jezuz da chouzañv evit savetei ar bed, hag an holl enkrez a dle ranna kalon ar wella eus ar mammou.  Met ar Werchez Vari, leun bepred a zoujañs evit an Aotrou Doue, a zigemer a galon vat komzou an den koz Simeon; ne chell ket koulskoude mirout a gaout poan galon o soñjal en trubuilhou a zeuio eun  deiz warni koulz ha war he Mab; adalek hirio e cheller ober anezi Rouanez ar Verzerien.